Ντριμπλάρισμα

Σε διάφορα αθλήματα, το ντριμπλάρισμα αναφέρεται στους ελιγμούς με μία μπάλα γύρω από έναν αμυντικό μέσω σύντομων επιδέξιων κινήσεων. Ο σκοπός μιας τέτοιας δράσης είναι η προσπέραση ενός αμυντικού νόμιμα και η δημιουργία ευκαιριών για σκοράρισμα.

 Ποδόσφαιρο 

Στο ποδόσφαιρο, η ντρίμπλα είναι μία από τις πιο δύσκολες δεξιότητες για τον έλεγχο της μπάλας και από τις πιο χρήσιμες κινήσεις στην επίθεση. Στο παιχνίδι, οι παίκτες προσπαθούν να προωθήσουν την μπάλα προς το τέρμα του αντιπάλου τους μέσω της ντρίμπλας (τρέξιμο με την μπάλα κοντά στα πόδια τους).
μικρογραφία|Ο Λιονέλ Μέσι ντριμπλάρει ανάμεσα σε τέσσερις παίκτες της Ρόμα, σε αγώνα του  ΟΥΕΦΑ Τσάμπιονς Λιγκ της σεζόν 2015-16.
Η ντρίμπλα είναι συχνά πολύτιμη, κυρίως στο τρίτο μέρος του γηπέδου ή στα άκρα, όπου πραγματοποιούνται οι περισσότερες επιθέσεις. Συχνά δημιουργεί ανοικτό χώρο σε στενά σημεία όπου ο ντριμπλέρ μαρκάρεται καλά από έναν αμυντικό, και μπορεί είτε να σκοράρει ή να δημιουργήσει ευκαιρίες μετά από μια επιτυχημένη ντρίμπλα. Ωστόσο, μια κακή ντρίμπλα μπορεί να οδηγήσει στην απώλεια της κατοχής όταν η μπάλα παρεμποδίζεται ή όταν αντιμετωπιστεί από έναν αμυντικό με τάκλιν. 

Ο ικανότερος ντριμπλέρ της ιστορίας θεωρείται ο Βραζιλιάνος Γκαρίντσαδύο φορές Παγκόσμιος πρωταθλητής με την Εθνική Βραζιλίας, στα Παγκόσμια Κύπελλα του 1958 και του 1962. Σύμφωνα με επίσημα καταγεγραμμένα στατιστικά, ο παίκτης με τις περισσότερες ντρίμπλες στην ιστορία του Παγκοσμίου Κυπέλλου είναι ο Αργεντινός Λιονέλ Μέσι με 125. Ο ίδιος κατέχει και το ρεκόρ στην ιστορία της Ισπανικής Πριμέρα Ντιβιζιόν - Λα Λίγκα (1.797), σε έναν αγώνα Πριμέρα Ντιβιζιόν (15)(2 φορές), καθώς και σε έναν τελικό Τσάμπιονς Λιγκ (10 επιτυχημένες ντρίμπλες, εναντίον της ιταλικής Γιουβέντους, το 2015).

 Καλαθοσφαίριση 
μικρογραφία|δεξιά|Ο Κόμπι Μπράιαντ ντριμπλάρει σε αγώνα του ΝΒΑ.

Στο καλαθοσφαίριση, ντρίμπλα είναι ο νόμιμος τρόπος προώθησης της μπάλας από έναν παίκτη, σε αντίθεση με (τα επίσης νόμιμα) την πάσα σε ένα άλλο παίκτη ή γύρισμα για το καλάθι. Εκτελείται με το χτύπημα της μπάλας στο πάτωμα συνεχώς με το ένα χέρι, ενώ περπατάει ή τρέχει στο παρκέ.

Η ντρίμπλα επιτρέπει πολύ πιο γρήγορη κίνηση και ως εκ τούτου περισσότερες ευκαιρίες για σκοράρισμα. Παρέχει επίσης την ευκαιρία στους παίκτες της αντίπαλης ομάδας να «κλέψουν» την μπάλα. Μόλις ένας παίκτης σταματήσει την ντρίμπλα και κρατάει την μπάλα, πρέπει να την περάσει είτε σε άλλο παίκτη ή να σουτάρει. Θεμελιώδης κανονισμός του μπάσκετ είναι ότι ο παίκτης απαγορεύεται να κάνει πάνω από 2 βήματα χωρίς να ντριμπλάρει, διότι αν το κάνει, τότε ο διαιτητής διακόπτει τον αγώνα, δίνοντας βήματα, και δίνει την μπάλα πίσω στην άλλη ομάδα.

Διπλή ντρίμπλα καλείται όταν ένας παίκτης προσπαθεί να ντριμπλάρει με τα δύο χέρια ταυτόχρονα. Επίσης, όταν ξεκινάει την ντρίμπλα, στη συνέχεια την σταματάει, κρατήσει την μπάλα και με τα δύο χέρια ταυτόχρονα, και μετά την ξαναξεκινάει. Σύμφωνα όμως με τους διεθνείς κανονισμούς του μπάσκετ από την FIBA, μόλις ένας παίκτης σταματήσει την ντρίμπλα και κρατάει την μπάλα, πρέπει να την περάσει είτε σε άλλο παίκτη (να την πασάρει) ή να σουτάρει : αν ο παίκτης ξαναρχίσει να ντριμπλάρει, τότε ο διαιτητής διακόπτει τον αγώνα και δίνει την μπάλα πίσω στην άλλη ομάδα. Παρομοίως και όταν ο παίκτης ντριμπλάρει με τα δύο χέρια ταυτόχρονα, πάλι η μπάλα δίνεται πίσω στην άλλη ομάδα. Και στους δύο ορισμούς, η διπλή ντρίμπλα ισοδυναμεί με βήματα (πάνω από 2 βήματα χωρίς ο παίκτης να ντριμπλάρει), οπότε η μπάλα επίσης περνάει στην κατοχή της αντίπαλης ομάδας, όπως προαναφέρθηκε.

 Δείτε επίσης 
 Τάκλιν (ποδόσφαιρο)
 Βήματα (καλαθοσφαίριση)
 Μεταφορά (καλαθοσφαίριση)
 Διπλή ντρίμπλα

 Παραπομπές 

Κατηγορία:Ορολογία καλαθοσφαίρισης
Κατηγορία:Ορολογία ποδοσφαίρου
Κατηγορία:Ομαδικά αθλήματα
Κατηγορία:Παιχνίδια με μπάλα